Diari Oficial de la Generalitat Valenciana


Sumari del DOGV 9110, del 18-06-2021 (2021/6744)

Extracte de la Resolució de 10 de juny de 2021, de la rectora de la Universitat d'Alacant, per la qual es convoquen les ajudes de formació de la Càtedra Iberoamericana de Cultura Digital i Propietat Intel·lectual per a màsters o cursos de postgrau.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9110

Data del DOGV
:   18-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6744


Data del document
:   10-06-2021

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 10 de juny de 2021, de la rectora de la Universitat d'Alacant, per la qual es convoquen les ajudes de formació de la Càtedra Iberoamericana de Cultura Digital i Propietat Intel·lectual per a màsters o cursos de postgrau. [2021/6744]  
BDNS (identif.): 569772.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot podeu consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/569772)  
  
Primer. Beneficiaris  
Els requisits mínims exigits per a la sol·licitud de l'ajuda són els següents:  
- Ser graduat (o amb una titulació equivalent) en alguna matèria afí a la propietat industrial i intel·lectual, per exemple, Dret, enginyeries, ciències, Economia.  
- Haver enviat una sol·licitud d'admissió o haver sigut admés per a cursar un màster o curs de postgrau en alguna matèria relacionada amb cultura digital i propietat intel·lectual durant l'any 2021.  
- Sol·licitar l'ajuda per a cursar un màster o programa de postgrau en un estat membre de l'OEI diferent del de la seua residència habitual.  
- L'adjudicació de l'ajuda quedarà subjecta a l'admissió definitiva en el màster o curs de postgrau.  
  
Segon. Objecte  
Organitzar, des de la Càtedra Iberoamericana de Cultura Digital i Propietat Intel·lectual de l'Organització d'Estats Iberoamericans per a l'Educació, la Ciència i la Cultura (OIE) i la Universitat d'Alacant (UA), en règim de concurrència competitiva, cinc ajudes per a cursar màsters o cursos de postgrau que s'inicien o s'hagen iniciat durant l'any 2021 per a persones residents en països membres de l'OEI.  
  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 14 de juny de 2021, en l'URL:  
https://www.boua.ua.es/acuerdos/descargaracuerdo/13217  
  
Quarta. Quantia  
La dotació econòmica màxima de la convocatòria és de 5.000 ?.  
S'ofereixen un total de cinc ajudes per un import de fins a 1.000 - cadascuna, que podran ser utilitzats per al pagament de matrícula o finançar despeses de desplaçament o allotjament.  
  
Cinqué. Termini de presentació de sol·licituds  
El termini per a presentació de sol·licituds s'iniciarà l'endemà de publicació de l'extracte d'aquesta convocatòria en el DOGV, i la finalització serà l'1 de juliol de 2021.  
  
Sisé. Altres dades  
La sol·licitud de l'ajuda haurà d'anar acompanyada de:  
- Document nacional d'identitat del sol·licitant.  
- Curriculum vitae (incloent-hi dades de contacte).  
- Expedient acadèmic (incloent-hi una ponderació sobre 10 de la qualificació mitjana final).  
- Carta de recomanació (màxim de 2 pàgines, incloent-hi e-mail i número de telèfon del professor que recomana).  
- Carta de motivació (màxim de 2 pàgines).  
- Informació o enllaç al lloc web on s'oferisca informació detallada del màster o programa de postgrau que es desitja cursar.  
  
- Confirmació de l'acceptació, o justificant de recepció de la sol·licitud d'admissió en el màster o programa de postgrau.  
- Declaració responsable que incloga el següent compromís:  
Declare sota la meua responsabilitat que:  
- Totes les dades incorporades a la present sol·licitud s'ajusten a la realitat i poden ser provats documentalment, comprometent-me a aportar aquests documents quan se'm sol·licite, i que, de resultar provat mitjançant l'oportuna investigació, que no són certes les circumstàncies declarades, puc incórrer en responsabilitat per falsedat o ocultació i donarà lloc a la denegació o revocació de la beca.  
- No soc beneficiari ni he sol·licitat cap altre benefici de la mateixa finalitat d'altres entitats o persones públiques o privades, encara de quantia diferent.  
- Autoritze el tractament de les meues dades personals per part de l'equip de l'OEI i la UA que gestionen la càtedra amb finalitats referents exclusivament a la gestió de l'ajuda.  
  
Alacant, 10 de juny de 2021. La secretaria general, (p.d. R de 22.12.2020): Esther Algarra Prats.